امریکا پرزیدنتی جو بایدن فرانسا پرزیدنتی امانوئل ماکرون ایله تلفونلا صحبتینده ایکی طرف‌لی علاقه‌لرین گوجلندیریلمه‌سی وورغولاییب.
آغ ائوین همین مؤوضوع دا یایدیغی معلوماتا گؤره، 20 ژانویه ده آند ایچه‌رک امریکانین 46-جی پرزیدنت‌لیگی کیمی وظیفه‌سی‌نین ایجراسینا باشلایان بایدن ژانویه‌نین 25-ده ماکرونلا تلفونلا دانیشیب.
معلوماتدا تلفون صحبتینده بایدن‌ین ماکرونا "ان قدیم متفیقی" اولان فرانسا ایله ایک طرف‌لی علاقه‌لرینی گوجلندیرمک ایسته‌دیگینی سؤیله‌دیگینه ایشاره ائدیله‌رک، امریکانین ناتو و آوروپا بیرلیگی دا داخیل اولماقلا، ترانس آتلانتیک موناسیبت‌لری یاخشی‌لاشدیرماق وعدینی تکرارلادیغی ایفاده ائدیلیب.
معلوماتدا ایکی لیدرین ایقلیم دییشیک‌لیگی، "کووید-19"، قلوبال اقتصادی برپا کیمی اورتاق پروبلئم‌لرین حلی ایستیقامتینده سیخ امکداشلیغین ضروری‌لیگی باره‌ده راضیلیغا گلدیک‌لری وورغولانیب. آیریجا چین، اورتا دوغو، روسیا و سیشل کیمی خاریجی سیاست اونجه لیکلری اوزرینده بیرلیکده ایشلمک باره‌ده راضیلیغا گلدیک‌لری قئید ائدیلیب.
